《雪后赴徐氏招呈德孺》
宋代·李处权

梅林楼阁上嵯峨，浅渌浮澌亦自波。
庄叟梦中非一蝶，右军书次失群鹅。
句从冰柱思能苦，人在玉壶寒更多。
宴寝凝香归入夜，流苏帐小奈公何。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。